ข้อบังคับเจ้าพนักงานจราจรในเขตกรุงเทพมหานคร ว่าด้วย การให้รถยนต์โดยสารขนาดใหญ่ (เกิน 15 ที่นั่ง) เดินรอบพระบรมมหาราชวังตลอดเวลาในถนนหน้าพระลาน พ.ศ. 2558
ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วย
การให้รถยนต์โดยสารขนาดใหญ่ (เกิน ๑๕ ที่นั่ง)
เดินรอบพระบรมมหาราชวังตลอดเวลาในถนนหน้าพระลาน
พ.ศ. ๒๕๕๘
 

ตามที่คณะรัฐบาลได้มีนโยบายสนับสนุนให้ประชาชนใช้รถจักรยานสำหรับการเดินทางในชีวิตประจำวัน
การออกกำลังกาย และเป็นการส่งเสริมการท่องเที่ยว
โดยจัดให้มีเส้นทางรถจักรยานที่ปลอดภัยให้แก่ผู้ขับขี่มากขึ้น
ตามกลยุทธ์ในการลดปัญหาจราจรและประหยัดการใช้พลังงานโดยส่งเสริมให้ใช้รถจักรยาน
และได้มีการออกข้อบังคับเจ้าพนักงานจราจรสำหรับเส้นทางรถจักรยานไว้นั้นทำให้เกิดผลกระทบกับรถโดยสารขนาดใหญ่
(เกิน ๑๕ ที่นั่ง) ไม่สามารถหยุดรับ - ส่ง
ผู้โดยสารได้เพื่อเป็นการปลอดภัยและสะดวกในการจราจรแก่ประชาชนผู้ใช้รถใช้ถนนและให้ทันต่อการแก้ไขปัญหาจราจรในปัจจุบัน

ฉะนั้น อาศัยอำนาจตามความในมาตรา ๑๓๙ (๑)
แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่ ๕๒๙/๒๕๕๕
ลงวันที่ ๗ กันยายน พ.ศ. ๒๕๕๕ แต่งตั้งผู้บัญชาการตำรวจนครบาล
เป็นเจ้าพนักงานจราจรในเขตกรุงเทพมหานคร จึงได้ออกข้อบังคับไว้ ดังนี้

ข้อ ๑ ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วยการให้รถยนต์โดยสารขนาดใหญ่ (เกิน ๑๕ ที่นั่ง)
เดินรอบพระบรมมหาราชวังตลอดเวลาในถนนหน้าพระลาน พ.ศ. ๒๕๕๘

ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกข้อ ๔
(๔) แห่งข้อบังคับเจ้าพนักงานจราจรในเขตกรุงเทพมหานคร ว่าด้วยการห้ามจอดรถทุกชนิด
และรถยนต์โดยสารขนาดใหญ่ (เกิน ๑๕ ที่นั่ง) เดินรอบพระบรมมหาราชวังตลอดเวลา
เว้นรถโดยสารประจำทาง และกำหนดการจอดหรือที่จอดพักรถ พ.ศ. ๒๕๕๗
และให้ใช้ข้อความต่อไปนี้แทน

ข้อ ๔ ให้รถยนต์โดยสารขนาดใหญ่ (เกิน ๑๕ ที่นั่ง)
เดินรถได้ตลอดเวลาในถนนหน้าพระลาน

ข้อ ๕ นับตั้งแต่วัน
เวลา ที่ข้อบังคับนี้ใช้บังคับให้ยกเลิกระเบียบ คำสั่ง
หรือข้อบังคับใดที่ขัดหรือแย้งกับข้อบังคับนี้


ประกาศ
ณ วันที่ ๑๗ มีนาคม พ.ศ. ๒๕๕๘
พลตำรวจตรี
อดุลย์ ณรงค์ศักดิ์
รองผู้บัญชาการตำรวจนครบาล
ปฏิบัติราชการแทน
ผู้บัญชาการตำรวจนครบาล
เจ้าพนักงานจราจรในเขตกรุงเทพมหานคร






















ปริยานุช/ผู้จัดทำ
๒๑ เมษายน ๒๕๕๘

วริญา/ผู้ตรวจ
๒๗ เมษายน ๒๕๕๘




[๑] ราชกิจจานุเบกษา
เล่ม ๑๓๒/ตอนพิเศษ ๘๖ ง/หน้า ๒๕/๑๖ เมษายน ๒๕๕๘